## Mazón: “La Capital Gastronòmica Nacional 2025 potenciarà un dels sectors clau de la indústria turística de la ciutat d’Alacant”

*** Assenyala que la gastronomia s’ha convertit en “un dels principals motius pel qual els turistes trien vindre a la Comunitat Valenciana”
* Destaca les iniciatives dutes a terme per Alicante Gastronómica per als afectats per les riuades**

**Madrid.**

El president de la Generalitat, Carlos Mazón, ha destacat que la Capital Gastronòmica Nacional 2025 potenciarà un dels sectors clau de la indústria turística de la ciutat d’Alacant.

El cap del Consell ha assenyalat que la gastronomia s’ha convertit en “un dels principals motius pel qual els turistes trien vindre a la Comunitat Valenciana” i que Alacant s’ha convertit en exemple “d’exigència, qualitat, carinyo i saber fer” per la qual cosa és mereixedora d’este reconeixement.

Així mateix, ha realçat les iniciatives solidàries a través de la gastronomia dutes a terme a través d’Alicante Gastronómica per als afectats per les riuades.

Mazón ha subratllat el creixement d’Alacant com a destinació turística que “demostra inconformisme i millora de la qualitat”, ja que ha rebut en 2024 un 58,7 % més de visitants europeus que l’any anterior.

El cap del Consell ha assistit a la presentació de la marca turística ‘Alicante City & Beach’ dins de la celebració de la 45a edició de Fitur, acompanyat per la consellera d’Innovació, Indústria i Turisme, Marián Cano; el president de la Diputació d’Alacant, Toni Pérez i l’alcalde d’Alacant, Luis Barcala.

Fecha: 22/01/2025